CPF ส่งเสบียงอาหารแก่ครอบครัวแพทย์-พยาบาลต้านCOVID-19
CPF ส่งเสบียงอาหารแก่ครอบครัวแพทย์-พยาบาลต้านภัย COVID-19
15 เม.ย. 2563

บริษัท เจริญโภคภัณฑ์อาหาร จำกัด (มหาชน) หรือ CPF ร่วมส่งเป็นกำลังใจผ่านการส่งมอบอาหารปลอดภัย เสิร์ฟให้บุคลากรทางการแพทย์โรงพยาบาลรัฐ 88 แห่งทั่วประเทศอย่างต่อเนื่องตลอดเวลากว่า 1 เดือนที่ผ่านมา ภายใต้ “โครงการ CPF ส่งอาหารจากใจร่วมต้านภัย COVID-19” และยังต่อได้ขยายสู่การส่งมอบอาหารให้กับครอบครัวของทีมแพทย์และพยาบาล แทนคำขอบคุณต่อความเสียสละและทุ่มเทของนักรบเสื้อกาวน์ได้มีแรงใจเอาชนะโรคร้ายที่กำลังส่งผลกระทบอย่างรุนแรงทั่วโลก
โดยนับตั้งแต่วันที่ 1 มีนาคมเป็นต้นมา CPF ยังเดินหน้าส่งมอบอาหารปลอดภัยให้แก่บุคลากรทางการแพทย์ในโรงพยาบาลของรัฐ 88 แห่งทั่วประเทศทุกวันอย่างต่อเนื่องครอบคลุมทั้งโรงพยาบาลในกรุงเทพ และต่างจังหวัด เพื่ออำนวยความสะดวกและเป็นกำลังใจให้แก่ ทีมแพทย์ พยาบาล และ บุคลากรทางการแพทย์ ที่ต้องทำงานอย่างหนักตลอด 24 ชั่วโมง พร้อมทั้งขยายการสนับสนุนอาหารให้ครอบคลุมไปยังครอบครัวของแพทย์และพยาบาลในโรงพยาบาลของรัฐที่ดูแลผู้ป่วยโควิด-19 ภายใต้โครงการ ‘CPF ส่งอาหารจากใจให้โรงพยาบาลและครอบครัวหมอ-พยาบาล’ เพื่อให้คนในครอบครัวได้รับอาหารที่ดี มีคุณค่าทางโภชนาการ เพื่อให้ทุกท่านปฏิบัติหน้าที่ได้เต็มที่